Communitas » preekaktualisering
Posts Tagged 'preekaktualisering'
VerderGeluister: 2 Tess 3:6-13
Written by Donald Katts on November 11, 2013 . Posted in Preekstudies, Verder geluister
17 November 2013 ~ Ses en twintigste Sondag in Koninkrykstyd: 2 Tess 3:6-13
Die gedeelte gaan hoofsaaklik oor die dissipline om te werk, of te wel, om jou te bepaal by dit waarmee jy besig is. Paulus het met sy stelling in vers 10 – "As iemand nie wil werk nie, moet hy ook nie eet nie"– dit as 'n waarskuwing bedoel teen mense wat net wil sit en wag op die wederkoms van Christus, wat soos hy dit noem, leeglê. Dit is daarom teen dié agtergrond dat dit nie verstaan moet word dat as iemand nie werk het, hy nie geregtig is om te eet nie. Dit moet verstaan word dat as iemand verkies om nie te werk, die logiese is dat hy ook moet kies om nie te eet nie. Dié siniese argument wat Paulus gebruik is om sy lesers daarop te wys dat ons nie kan sit en niks doen en so verkies om op die koms van Christus te wag nie. Hoe naby Sy wederkoms ook al is, ons moet met ons lewe en ons verantwoordelikhede aangaan. Dit is die wyse manier om op Christus se koms te wag. Anders gestel, ons uitleef van ons werksaamhede moet die koms van Christus help realiseer en sy koninkryk werklik maak.
Met ons werkloosheidsyfer van byna 25,6%, sou die reël van wie nie werk nie, eet nie, baie onredelik, onmenslik en ongoddelik wees. Dus belig Paulus se stelling die belangrikheid van besig wees met dit wat ons hand vind om te doen. Dit kan ons ambag wees, ons roeping of bloot net ons belangstelling in die uitleef van ons verantwoordelikhede as man, ouer, arbeider, burger en gelowige.
Die skokkende werkloosheidsyfer kan ook gelees word as teken of oproep om met ons werk voort te gaan – om hard en gefokus te werk sodat ek/ons hulle kan help wat nie werk het nie en daarom nie kos het nie. Ons moet werk sodat werk geskep kan word. Ons werk moet eintlik werk kan voortbring. Met SA wat die 53ste plek uit 150 op die ranglys van korrupte lande beklee; waar 40% van elke 1000 pasgebore babas jaarliks sterf; waar die grootste gaping tussen publieke en private gesondheidsorg bestaan (om maar net 'n paar te noem), moet juis dié gedagte ons motiveer om verantwoordelik te werk sodat ander gehelp kan word. Dit is veel rede tot anti-leeglêery, anti-betrokkenheid en anti-werk.
Die tweede koms van Christus of dat ons wagtend is op Sy wederkoms, is geen rede om passief, onaktief, apaties te lewe nie. Dit is geen rede om 'n soort roekelose en onverantwoordelike lewensbenadering te volg wat maak dat ons onttrek, alles verkoop, ons werk opgee om te sit en wag vir die wederkoms om te gebeur nie. Dit moet ons juis aanspoor om te werk, hard te werk, so te werk dat ons bydraes ander kan help. Ons moet ondersteun en werk skep sodat ander nie net kan werk en eet nie, maar inderdaad met hoop en geloof geïnspireer kan word om werkend wagtend te bly – werkend koninkryk georiënteerd te kan wees, werkend en versorgend veral teenoor die noodlydendes te bly.
Die probleme soos plaasmoorde, armoede, korrupsie, die vergroting van die ekonomiese gaping tussen ryk en arm, sieke- en gesondheidsorg en vele ander, dwing en roep ons inderdaad tot aktiewe betrokkenheid en 'n lewensbeskouing van daadwerklike en beslis verantwoordelike optrede. So word ons werksaamheid nie maar net 'n manier om positief wagtend op Christus se koms te wees nie, maar help ons die koninkryk in mense se lewe vandag realiseer.
Verder Geluister: Luk 18:1-8 – Handelende geloof
Written by Donald Katts on October 15, 2013 . Posted in Preekstudies, Verder geluister
20 Okt 2013 ~ Twee en twintigste Sondag in Koninkrykstyd
Luk 18:1-8: 'n Handelende geloof en Liefde kweek volharding in gebed
Die openingsvers maak dit vroeg duidelik dat dit hier gaan oor die aanhou van gebed, toegewydheid in gebed en veral oor die besit van die dryfvere vir gereelde en volgehoue gebed. Soos die weduwee die noodlydendes, randfiguurmense en armes verteenwoordig, so verteenwoordig die regter die rykes, maghebbendes en gesagsfigure in 'n wêreld van onreg, politieke en ekonomiese ongelykheid, 'n wêreld van "have and have-not".
Verder Geluister: Lukas 17:11-19
Written by Jurgen Hendriks on October 7, 2013 . Posted in Preekstudies, Verder geluister
13 Oktober 2013 – 21ste Sondag in Koninkrykstyd: Lukas 17:11-19
Vandag, soos ek hier skryf, lê die week van die NGK se Algemene Sinode (AS) voor ons. As jy oor die gedeelte preek, sal jy kan terugkyk op die gebeure.
Tussen ons teksgedeelte en die AS se agenda is daar natuurlik 'n ooreenkoms. In gister se suidelike koerant staan daar: 'NGK wil stille revolusie uitbou.' Nelus Niemandt, die moderator, word aangehaal dat die sinode in die teken van die missionale beweging staan. As jy meer hieroor wil weet, kyk op die internet na die verslag daaroor http://www.ngkerk.org.za/AS2013/wp-content/uploads/2013/09/A.12.7-Missionale-Aaard-en-Roeping-van-die-NG-Kerk.pdf
Verder Geluister: Lukas 17:5-10 – Die geloof van klein treetjies
Written by Christina Landman on September 30, 2013 . Posted in Preekstudies, Verder geluister
6 Oktober 2013 ~ Twintigste Sondag in Koninkrykstyd
Lukas 17:5-10 ~ Die geloof van klein treetjies
Ons gemeente praat nou die dag oor mosterdsaadjies. Nie een van ons weet eintlik hoe dit lyk nie. Nie een van ons weet ook eintlik veel van mosterd af nie, behalwe dat ons nou en dan 'n bietjie mosterd op 'n hot dog kry. Die mense het nie regtig 'n kultuur van wegneem-etes nie, en hulle het ook nie eintlik mosterd in die huis nie. Om die waarheid te sê, toe ons Jesus se gelykenis in Lukas 17:5 en 6 oor die mosterdsaad lees, vind ons uit dat Zoeloe die Griekse woord vir mosterd, "sinapi", gebruik. Ek weet nie of dit is dat plaaslike mense nie eintlik mosterd ken en nog nooit 'n eie woord daarvoor gehad het nie.
Verder Geluister: Jer. 8:18-9:1
Written by Donald Katts on September 16, 2013 . Posted in Preekstudies, Verder geluister
22 September 2013 ~ Agtiende Sondag in Koninkrykstyd ~ Jer. 8:18-9:1
Uit hierdie week se teks kom drie gedagtes na vore:
1. Hooploosheid as werklikheid
In die geheel, lees die perikoop baie somber, neerslagtig en hooploos. Dit blyk dat die volk onder die oordeel van God staan – dat hulle oorgelaat is aan vernietiging en ondergang en niks maar niks hulle sal kan red nie. Op die oog af, gaan God hulle ook nie red. Dit is bestanddele vir wanhoop en hooploosheid. Dit en die woorde van die profeet wil ons herinner dat oomblikke en situasies van wanhoop en hooploosheid wel kan opduik – ons kan gekonfronteer en laat voel asof God ons verlaat het – versaak het, afwesig is, aan die vyand en of dood oorgegee het.
Verder Geluister: Jer 18:1-10 ~ Gelukkig is ons klein in 'n genadige God se hande
Written by Christina Landman on September 2, 2013 . Posted in Preekstudies, Verder geluister
8 September 2013 ~ Sestiende Sondag in Koninkrykstyd ~ Gelukkig is ons klei in 'n genadige God se hande ~ Jeremia 18:1-10
Ons is die klei. En God is die Pottebakker. Dit is die tema van liedere en preke en kinderbybelverhale.
Dis ongelukkig dat hierdie beeld van God wat so intiem en kreatief met die klei omgaan, dikwels gebruik word om te sê ons moet geen wil hê nie. Ons moet onsself net oorgee aan hoe God ons lewens wil vorm, word gesê, en dis net só maklik om so willoos deur die lewe te gaan terwyl God als doen. Miskien moet ons hierdie beeld ook 'n slag anders lees.